Diari Oficial de la Generalitat Valenciana


Sumari del DOGV 9950, del 03-10-2024 (2024/10186)

ACORD d’1 d’octubre de 2024, del Consell, pel qual s'autoritza una transferència de crèdit del capítol 4, programa pressupostari 457A00, Foment de l'activitat esportiva, per a la creació d'una línia de subvenció de concessió directa en el mateix capítol i programa pressupostari, de la Presidència de la Generalitat, per import global de 355.000,00 euros (Expedient 18.008/24).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9950

Data del DOGV
:   03-10-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/10890

CVE
:   YKYS-H-4545-95096

Data del document
:   01-10-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Mitjançant el Decret 112/2024, de 10 de setembre, del Consell, s’aproven les bases reguladores i la concessió directa d'una subvenció a la Federació de Pilota de la Comunitat Valenciana, per a secundar i fomentar l'organització de competicions de màxim nivell de pilota valenciana.

En este cas, l'interés públic que concorre és la necessitat de coadjuvar en el foment i promoció de l'esport de pilota en l'àmbit de l'alta competició, així com en l'enfortiment de les estructures organitzatives d'este esport i dels i les esportistes referents en cadascuna de les especialitats i la promoció de la pilota femenina. A més, la subvenció respon al caràcter singular que té una de les principals modalitats d'esport autòcton de la Comunitat Valenciana, que gaudeix del reconeixement de bé d'interés cultural per Decret 142/2014, de 5 de setembre, del Consell, pel qual es declara bé d'interés cultural immaterial la pilota valenciana. Esta circumstància li atorga un nivell superior de protecció per part de les institucions autonòmiques.

Per tot això i atenen el caràcter excepcional de les ajudes i acreditant-se les raons d'interés públic, social i humanitari a què es refereix l'article 168.1.c) de la Llei 1/2015, d'hisenda pública, del sector públic instrumental i de subvencions, la Presidència de la Generalitat proposa la creació d'una línia de subvenció de concessió directa S1804, «Suport i foment a l'organització de competicions de màxim nivell de pilota valenciana», per import de 355.000,00 euros, en el capítol 4 del programa  pressupostari 457A00, Foment de l'activitat esportiva.

Per al seu finançament, la Presidència de la Generalitat proposa la transferència de disponibilitats existents en el capítol 4, programa pressupostari 457A00, Foment de l'activitat esportiva, en la línia de subvenció de concessió directa S0864, «Suport a competicions d'elit de pilota valenciana», per import de 355.000 euros, després de l'escrit de renúncia parcial d'esta subvenció per part del beneficiari, ja que les competicions d'elit de pilota valenciana, no seran organitzades per esta entitat beneficiària d'esta subvenció nominativa en el pressupost de la Generalitat de 2024.  Per això, estos crèdits no estan afectes a compromisos de gasto i no estan vinculats a finançament condicionat.

A este efecte, i en virtut del que es disposa en els articles 49 i 168.1 C) de la Llei 1/2015, d'hisenda pública, del sector públic instrumental i subvencions, i 21 i 23 de la Llei 8/2023, de pressupostos de la Generalitat per a l'exercici 2024, a proposta de la consellera d'Hisenda, Economia i Administració Pública, el Consell

ACORDA

*Primer*

Autoritzar modificacions en l'annex de transferències i subvencions corrents de l'aplicació pressupostària T25837977RA57575 G.457A00.4, que suposen:

1. Minorar la dotació de la línia de subvenció de concessió directa de l'article 168.1.a) Conveni, S0864, d'acord amb el següent detall:

|  |  |  |  |  |
| --- | --- | --- | --- | --- |
| *Codi* | *Denominació* | *Dotació inicial* | *Modificació* | *Dotació final* |
| S0864 | Suport a competicions d'elit de pilota valenciana | 405.000,00 | 355.000,00 | 50.000,00 |

  

2. Creació d'una línia de subvenció de concessió directa d'acord amb l’article 168.1.c) de la Llei 1/2015, d'hisenda pública, del sector públic instrumental i subvencions, amb el següent detall:

|  |  |  |
| --- | --- | --- |
| Codi de línia: S1804 | Denominació línia: Suport i foment a l’organització de competicions de màxim nivell de pilota valenciana | Cap: 4 |
| Import: 355.000,00 | Beneficiaris previstos: Federació de Pilota Valenciana de la Comunitat Valenciana | |
| Mode de Concessió:  Concessió directa article 168.1.C  Publicar dades: sí | Descripció i finalitat: fomentar la pilota valenciana com a esport autòcton valencià i com bé d'interés cultural, i secundar i fomentar l'organització de competicions de màxim nivell de pilota valenciana, l'enfortiment de les estructures organitzatives de l'esport de la pilota, el suport a les persones esportistes referents en cadascuna de les especialitats i la promoció de la pilota femenina. | |
| Aportació Generalitat no condicionada:  355.000,00  Aportació externa:                                         Origen:                     Import:  Total finançament afectat | | |

  
  

València, 1 d'octubre de 2024

Susana Camarero Benítez

Consellera secretària